వెంకీ కూతురితో అఖిల్ పెళ్లి నిజమే.? నాగార్జున క్లారిటీ
Highlights
అఖిల్ తో వెంకటేశ్ కూతురి పెళ్లంటూ రూమర్స్
సోషల్ మీడియాలో వైరల్ అవుతున్న అఖిల్ పెళ్లి వార్త
అలాంటిదేమీ లేదని కొట్టి పారేసిన ఇరుకుటుంబాలు
అక్కినేని నాగార్జున నట వారసులుగా అక్కినేని నాగచైతన్య, అఖిల్ లు హీరోలుగా ఎంట్రీ ఇచ్చారు.  నాగచైతన్య ఇండస్ట్రీకి వచ్చి పది సంవత్సరాలు దాటింది.  ఇక అక్కినేని అఖిల్ చిన్నతనంలో ‘సిసింద్రి’ చిత్రంతో ఎంట్రీ ఇచ్చి.. తర్వాత మనం చిత్రంలో కనిపించాడు. వివివినాయక్ దర్శకత్వంలో ‘అఖిల్’ చిత్రంతో హీరోగా ఎంట్రీ ఇచ్చాడు. కానీ ఆ చిత్రం అనుకున్న స్థాయిలో హిట్ కాలేక పోయింది.  
 
అయితే అఖిల్ సినిమాలో వచ్చే పేరు కన్నా అతని పర్సనల్ లైఫ్ లో వచ్చిన పేరు బాగా పాపులర్ అయ్యింది. అఖిల్ తన చిన్ననాటి స్నేహితురాలు శ్రియా భూపాల్ ని పెళ్లి చేసుకోవాలని అనుకున్న సమయానికి అది కాస్త విఫలమైంది. ఇప్పుడు అక్కినేని అఖిల్ పెళ్లి పై మరో పుకారు షికారు చేస్తోంది.అక్కినేని వారసుడు నాగ చైతన్య వివాహం నటి సమంతతో అక్టోబర్ 6న గోవాలో జరగనున్న సంగతి తెలిసిందే.  
 
అయితే ఇప్పుడు అఖిల్.. హీరో వెంకటేష్‌ తనయని వివాహం చేసుకోబోతున్నాడని జోరుగా ప్రచారం జరుగుతుంది. నాగార్జున మొదటి భార్య వెంకీకి చెల్లి కాగా, వరుసకి వెంకీ.. అఖిల్ కు మామ అవుతాడు. అంతే కాదు ఇండస్ట్రీలో నాగార్జున, వెంకటేష్ వరుసకు బావా బామ్మర్థులే అయినా మంచి స్నేహితుల్లా ఉంటారు.   ఇక అఖిల్ కి వెంకీతో పర్సనల్ గా మంచి రిలేషన్ ఉండడంతో ఈ వార్తలు మరింత బలపడుతున్నాయి. కట్ చేస్తే ఇప్పుడు వెంకటేష్ కూతురు తో అఖిల్ పెళ్లి అని వినిపిస్తుండటంతో ఈ వార్త మరింత పెద్దది కాకముందే ఖండించాలని భావించారు ఇరు కుటుంబాల పెద్దలు .
 
వెంకటేష్ - నాగార్జున ల కుటుంబాల మద్య ఎటువంటి పెళ్లి గురించి చర్చలు జరుగలేదని... బయట వినిపిస్తున్న దంతా ట్రాష్ అంటూ ఇరు కుటుంబసభ్యులు ఖండించారు.  అఖిల్ ప్రస్తుతం విక్రమ్ కుమార్ దర్శకత్వంలో తన రెండో సినిమా చేస్తుండగా ఈ ఏడాదిలోనే ప్రేక్షకుల ముందుకు తీసుకు రానున్నాడని అక్కినేని నాగార్జున తెలిపారు. అప్పటిదాకా అసలు అఖిల్ పెళ్లి ఊసెత్తేదే లేదన్నారు.